ЕРАЛЫ ТОҒЖАНОВ: БҮГІН БӘРІ ҚАЗАҚ ХАЛҚЫНА АЛҒЫС АЙТУЫ ТИІС!
"ЕРАЛЫ ТОҒЖАНОВ: БҮГІН БӘРІ ҚАЗАҚ ХАЛҚЫНА АЛҒЫС АЙТУЫ ТИІС!" | "https://abai.kz/post/48251"
TITLE: ЕРАЛЫ ТОҒЖАНОВ: БҮГІН БӘРІ ҚАЗАҚ ХАЛҚЫНА АЛҒЫС АЙТУЫ ТИІС!
URL: https://abai.kz/post/48251
META: "ЕРАЛЫ ТОҒЖАНОВ: БҮГІН БӘРІ ҚАЗАҚ ХАЛҚЫНА АЛҒЫС АЙТУЫ ТИІС!" | "https://abai.kz/post/48251"
DATE: 01.03.2017
AUTHOR(s): Абай-Ақпарат
TOTAL WORDS: 1033
TEXT: Бүгін - Қазақстанда тұрып өмір сүріп жатқан диаспора өкілдерінің қазақ халқына алғыс айту күні. Бұл - Елбасының өзі бекіткен күн. Сонымен бүгін - Сталиндік депортацияға  ұшырап, алағай да бұлағай кезеңде Қазақстанға еріктерінен тыс қоныс аударылған көп ұлттың кеңпейіл қазақ халқына алғыс айтатын күні. Біз Қазақстан Халқы Ассамблеясы төрағасының орынбасары Ералы Тоғжанов мыразаны осы ретте сөзге тартып әңгімеге шақырдық. -Ералы мырза, бүгін -  Қазақстанда тұрып өмір сүріп жатқан диаспора өкілдерінің қазақ халқына алғыс айту күні. Сіз халықтар ассамблеясының басшылығына жүрсіз... - Мен төраға емеспін (күлді), Қазақстан халқы Ассамблеясы Хатшылығының меңгерушісі мін. Біз жыл сайын 1000-нан аса іс-шара өткіземіз. Осы шаралардың барлығының мақсаты біреу. Ол – Қазақстан халқының бірлігін насихаттау, елімізді мекен етіп отырған диаспора өкілдерінің арасындағы татулықты сақтау. Әрине, жүз отызтан астам диаспора өкілдері сонау қиын-қыстау кезеңде қол ұшын созып, жарты нанын бөліп жеген қазақ халқына алғыс айтуы керек. Және айтып та жүр. Мысалы, жоғарыда айтқан мыңнан астам іс-шараның әрқайсысында дерлік алғыс айтылады. Кешегі кесапаты көп болған кесір қоғамның тірі куәгерлері, көнекөз қариялар жастармен кездесіп, аш жалаңаш жұртты ажалдың аузынан аман алып қалған қазақ ұлтына алғыстарын айтып жатады. - Бүгін - Ассамблеяның да туған күні. 1 наурыз... -Рас айтасыз, бүгін - Қазақстан халқы Ассамблеясының туған күні. Ассамблеяның ұсыныс жасауымен Елбасының өзі бекітіп берген 1 наурыз - алғыс айту күні. Біз жаңа ғана осы қос мерекеге арналған жиыннан шықтық. Бұл Қазақстанда тұратын барлық диаспора өкілдерінің қазақ халқына деген ықыласы. Бұл күнді қазақ еліне, жеріне деген ыстық ықыласы деп түсінейік. -Алғыс айту деген неге тек бірінші наурызбен шектеліп қалады? Ассамблеяда жалпы қанша ұйым бар? Солардың өз іштерінде осы әңгіме қаншалықты жиі көтеріліп жүр? -Мен "Алғыс айту неге тек бірінші наурызбен шектеліп қалады?" деген сұрақпен  келіспеймін. Тек бірінші наурызбен шектелмейді ол. Осыдан бірнеше жыл бұрын өзге ұлт өкілдері қазақ халқына ықыласы ретінде Алматы облысындағы Үштөбеде ескерткіш орнатты. Мұндай ескерткіштер Оңтүстік Қазақстан облысы, Жамбыл облыстарында да қойылды. Керек десеңіз, ол қазақ халқының, түркі жұртының ғұрпында бар. Өзге ұлттар 1 наурыз мереке болмастан бұрын да алғыс айтатын. Қазіргі таңда елімізде, Ассамблея құрамында  1000-ға жуық этно-мәдени бірлестіктер жұмыс жасап жатыр. - Ералы мырза, алғыс айту дегенді әркім әр түрлі түсінеді. «Қазақстан халқының бір-бірлеріне алғыс айтуы» деп жүргендер де көп. Анығында бұл өзге ұлттардың қазақ халқына алғыс айтатын күні емес пе?.. -Дұрыс айтасыз. Бұл - Қазақстанда тұратын барлық диаспоралардың жер иесі қазақ халқына алғыс айтатын күні. Тек бұл емес, біздің шекара шетінде жүрген қаншама қандастарымыз бар. 5 милионға жуық қазақ шетте жүр . Бүгінгі күн – қазақтардың сол шеттегі қазақтарға жағдай жасап, өз азаматымен тең көріп отырған мемлекеттің халқына да алғыс айтатын күні. Сондықтан, бүгінгі күннің тарихи да, рухани да маңызы айрықша деп түсінеміз. -Уақыт бөліп, сұхбат бергеніңізге рақмет. Істеріңізге сәттілік. Мереке құтты болсын! -Сіздерге де үлкен рақмет. «Abai.kz» ұжымы, жұмыстарыңызға табыс тілеймін. Қазақстан халқының бірлігі, татулығы жолында бірге болайық. Сұхбаттасқан Нұргелді Әбдіғаниұлы Ресми дерек бойынша, елімізде 100-ден аса ұлттың өкілдері (дисапоралар) тұрып жатыр. Төменде 2009 жылы жүргізілген жалпыұлттық халық санағының дерегі бойынша Қазақстанда ресми түрде тіркелген этностардың сандық көрсеткішін беріп отырмыз: 1. Қазақтар - 9 540 806 2. Орыстар - 3 869 661 3. Өзбектер - 463 381 4. Украйындар - 422 680 5. Ұйғырлар - 241 946 6. Татарлар - 226 803 7. Немістер  - 220 975 8. Кәрістер - 103 931 9. Әзірбайжандар - 93 972 10. Белорустар -  87 090 11. Түріктер - 89 083 12. Дұнгандар - 49 605 13. Поляктар - 39 869 14. Күрдтер - 39 660 15. Шешендер-  36 555 16. Тәжіктер - 34 296 17. Қырғыздар - 20 931 18. Башқұрттар - 20 323 19. Ингуштер - 17 849 20. Молдавандар  - 17 380 21. Армяндар - 15 127 22. Гректер  - 11 310 23. Мордвалар - 10 864 24. Чуваштар - 9139 25. Удмурттар-  7540 26. Болгарлар - 6222 27. Литвандар - 6183 28. Грузиндер - 5774 29. Қарақалпақтар - 5593 30. Марийлар - 5584 31. Сығандар - 5207 32. Лезгиндер - 4643 33. Еврейлер - 4068 34. Қытайлар - 3961 35. Парсылар - 3517 36. Түркімендер - 2129 37. Балқарлар - 2107 38. Үндістан және Пәкістан халықтары - 1930 39. Осетиндер -  1871 40. Латыштар -  1421 41. Аварлар - 1417 42. Эстондар-  1375 43. Қарашайлар - 1364 44. Қырым татарлары - 1044 45. Арабтар - 953 46. Дарғындар - 944 47. Ауғандықтар-  821 48. Коми-пермяктар - 761 49. Чехтар - 754 50. Моңғолдар - 752 51. Қалмақтар - 738 52. Құмықтар -  734 53. Твалар - 635 54. Гагауздар- 620 55. Адыгайлар - 604 56. Румындар - 597 57. Лактар 574 58. Буряттар - 537 59. Ағылшындар - 515 60. Венгрлар - 485 61. Алтайлықтар - 476 62. Финндер -  454 63. Ноғайлар - 438 64. Американдықтар - 436 65. Сахалар(якуттер) -  415 66. Италияндықтар - 404 67. Чувандар - 388 68. Карелдер - 365 69. Хакастар - 362 70. Табасарандар - 345 71. Удиндер - 342 72. Асираилдіктер - 338 73. Комилер - 288 74. Абхаздар - 214 75. Шорлар - 210 76. Черкестер - 176 77. Ненецтер - 176 78. Абазиндер - 149 79. Агулдар - 137 80. Кабардиндер - 98 81. Халха-моңғолдар - 96 82. Кубалықтар - 95 83. Рутулъдер - 93 84. Долгандар - 83 85. Коряктар - 76 86. Въетнамдықтар - 67 87. Татар - 66 88. Хорваттар - 63 89. Сербтер - 61 90. Австриялықтар - 60 91. Словактар - 58 92. Испандар - 57 93. Албандықтар - 55 94. Француздар - 51 95. Евразиялық еврейлер - 50 96. Удегейлер - 49 97. Жапондар - 46 98. Голландықтар  - 45 99. Вепстер - 43 100. Эванкілер - 38 101. Белуджилер - 37 102. Грузиндіктер - 35 103. Эвендер - 34 104. Таулық еврейлер - 33 105. Хантылар - 31 106. Қырымшақтар  - 31 107. Тофалар - 30 108. Қарайымдар - 29 109. Мансылар - 24 110. Цехурлар  - 23 111. Чукчалар -  22 112. Нанайлықтар - 22 113. Ижорлар - 17 114. Алеуттер - 14 115. Нивхилер - 10 116. Ителмендер - 10 117. Энецтер - 9 118. Кеттер - 9 119. Юкагилер - 8 120. Орогтар  - 8 121. Даттықтар - 7 122. Селъкуптар - 4 123. Уличтер - 4 124. Нагидалықтар - 4 125. Саамдар - 3 126. Үльттар - 2 127. Наганасандар - 2 128. Эскимостар - 2 129. Басқалары  -1357 Барлығы: 15 776 492 http://abai.kz/post/view?id=472 Abai.kz ақпараттық порталының мұрағатынан
